L 181/48
RO
Jurnalul Oficial al Uniunii Europene
18.7.2023
— kituri pentru acoperișuri verzi; — marcaje rutiere - elemente cu retroreflexie; — panouri, plăci și mozaic din sticlă; — ancore turnate cu manșon filetat interior (înlocuiește specificația tehnică „EAD 330012-00-0601”); — conectori din plastic ranforsați cu fibră de sticlă pentru utilizarea la ziduri de tip sandwich și la ziduri cu elemente modulare fabricate din beton; — dispozitive de ancorare pentru fixarea la structuri din lemn a sistemelor de protecție personală împotriva căderii libere; — elemente de fixare chimică cu șurub utilizate în beton.
(4)
Documentele de evaluare europene care au fost elaborate și adoptate de organizația organismelor de evaluare tehnică îndeplinesc condițiile necesare privind cerințele de bază aplicabile lucrărilor de construcții prevăzute în anexa I la Regulamentul (UE) nr.
305/2011.
Prin urmare, este oportun ca referințele acestor documente de evaluare europene să fie publicate în Jurnalul Oficial al Uniunii Europene.
(5)
Lista referințelor documentelor de evaluare europene pentru produse de construcție este publicată în temeiul Deciziei de punere în aplicare (UE) 2019/450 al Comisiei (2).
Din motive de claritate, referințele noilor documente de evaluare europene trebuie adăugate la lista respectivă.
(6)
Prin urmare, Decizia de punere în aplicare (UE) 2019/450 trebuie modificată în consecință.
(7)
Pentru a permite utilizarea documentelor de evaluare europene cât mai curând posibil, prezenta decizie trebuie să intre în vigoare la data publicării,
ADOPTĂ PREZENTA DECIZIE:
Articolul 1 Anexa la Decizia de punere în aplicare (UE) 2019/450 se modifică în conformitate cu anexa la prezenta decizie.
Articolul 2 Prezenta decizie intră în vigoare la data publicării în Jurnalul Oficial al Uniunii Europene.
Adoptată la Bruxelles, 17 iulie 2023.
Pentru Comisie Președinta Ursula VON DER LEYEN
(2) Decizia de punere în aplicare (UE) 2019/450 a Comisiei din 19 martie 2019 privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr.
305/2011 al Parlamentului European și al Consiliului (JO L 77, 20.3.2019, p. 78).